钦定古今图书集成/理学汇编/字学典/第083卷 > 《王羲之笔势论十二章》 > 《譬成章第十二》
## 钦定古今图书集成/理学汇编/字学典/第083卷 > 《王羲之笔势论十二章》 > 《譬成章第十二》

凡学书之道，有多种焉。初业书要类乎本，缓笔定其
形势，忙则失其规矩。若拟目前要急之用，厥理难成。
但取形质快健，手腕轻便，方员大小，各不相犯。莫以
字小易而忙行笔势，莫以字大难而慢展豪头。如是
则筋骨不等，生死相混。傥一点失所，若美人之病一
目；一画失节，如壮士之折一肱。余乐毅论一本书为
“家宝，学此得成，自外咸就，勿以难学而自惰焉。”